पाएं अपने शहर की ताज़ा ख़बरें और फ्री ई-पेपरडाउनलोड करें
सीएम मनोहर लाल ने सोमवार को जिला अस्पताल का दौरा कर स्वास्थ्य सेवाओं का जायजा लिया। उन्होंने स्वास्थ्य सेवाओं को और बेहतर बनाने व ऑक्सीजन का कोटा बढ़ाने का आश्वासन दिया। इससे पूर्व उन्होंने अधिकारियों के साथ रेस्ट हाउस में बैठक कर कोरोना के संबंध में जरूरी दिशा निर्देश दिए।
सीएम ने कहा कि प्रदेश में कोरोना मरीजों की संख्या लगातार बढ़ रही है। ऐसे में वे स्वयं प्रदेश के सभी अस्पतालों का दौरा कर वहां की व्यवस्थाओं का जायजा ले रहे हैं। उन्हें किसी तरह की कोई कमी दिखाई देती है तो उसे तुरंत दूर कराने का प्रयास कर रहे हैं।
सीएम ने प्रदेश के लोगों से आह्वान करते हुए कहा कि कोरोना की दूसरी लहर चल रही है, जो बेहद घातक सिद्ध हो रही है। ऐसे में हम सभी को एक जिम्मेदार नागरिक होने के नाते कोविड-19 के नियमों का बखूबी से पालन करना चाहिए। उन्होंने कहा भीड़भाड़ वाले इलाकों में जाने से बचें। घर से बाहर निकलते समय मास्क जरूर लगाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn